REPUBLIKA HRVATSKA

VUKOVARSKO SRIJEMSKA ŽUPANIJA



**OPĆINA TOVARNIK**

**OPĆINSKO VIJEĆE**

KLASA: 024-08/23-01/61

URBROJ: 2196-28-03-23-1

Tovarnik, 21. prosinca 2023.

Na temelju čl. 31. Statuta Općine Tovarnik ( Službeni vjesnik Vukovarsko-srijemske županije 3/22 ) i čl. 1. i 9.a Zakona o financiranju javnih potreba u kulturi ( „Narodne novine“, br. 47/90., 27/93 i 38/09 ) te čl.74. i 76. Zakona o sportu ( Narodne novine 71/06, 150/08, 124/10, 124/11, 86/12, 94/13, 85/15 i 19/16 ), Zakon o udrugama ( Narodne novine br. 74/14 i 70/17 ), Općinsko vijeće Općine Tovarnik na svojoj 21. sjednici održanoj 21. prosinca 2023. donosi:

**Odluku o usvajanju Programa javnih potreba u sportu, kulturi i ostalih potreba civilnog društva za 2024. god.**

1. **SVRHA PROGRAMA**

Svrha ovoga Programa javnih potreba (u daljnjem tekstu: Program) je omogućiti podupiranje kulturnog stvaralaštva te preko promotivnih, izložbenih i drugih manifestacija obogatiti kulturno-zabavni život građana i podignuti kulturnu ponudu Općine Tovarnik te zaštita i promicanje zajedničkih športskih interesa, razvijanje športske djelatnosti, očuvanje i unapređenje zdravlja, osmišljena rekreacija, korištenje odmora i slobodnog vremena, razvijanje prijateljstva, suradnje i zajedništva te financijsko i administrativno poticanje svih organizacija civilnog društva koje rade u javnom interesu i u korist stanovništva Općine Tovarnik.

1. **SREDSTVA ZA OSTVARENJE PROGRAMA**

Ovim Programom, Općina Tovarnik će sudjelovati ufinanciranju isufinanciranju javnih potreba financijskim sredstvima iz Proračuna OpćineTovarnik za 2024. godinu u iznosu od:

* **75.386,56 EUR za kulturu**
* **43.798,53 EUR za šport**
* **27.208,18 EUR za ostale organizacije civilnog društva ( braniteljske udruge, udruga za zaštitu potrošača, LAG, TINTL, ostali )**
1. **OPIS PROGRAMA**
	* **javne potrebe u kulturi kako slijedi:**
		+ Programi i projekti udruga i društava iz područja kulture. Za udruge i društva iz područja kulture u proračunu Općine Tovarnik za 2024. god. se osigurava iznos od **19.908,42 EUR.** Isplata će se vršiti na temelju Ugovora koji su sklopljeni nakon provedenog natječaja.
		+ Manifestacija "Dani Općine". Manifestacije se tradicionalno održava svake godine na dan 13. lipanj te se tom prilikom Općina Tovarnik promovira kao Općina koja njeguje svoju tradiciju i kulturno nasljeđe a istodobno prati moderne trendove u upravljanju lokalnom zajednicom. Za troškove organiziranja Dana Općine predviđa se iznos od **5.308,91 kn**
		+ projekt " Bibliobus ". U suradnji s Vukovarsko-srijemskom županijom a s ciljem promocije i poticanja lokalnog stanovništva na čitanje knjiga te na taj način širenja kulturnih vidika Općina Tovarnik će i u 2024 god. sufinancirati projekt „Bibliobus“ odnosno dolazak „knjižnice na kotačima“ u Tovarnik i Ilaču jednom tjedno kako bi svim zainteresiranim omogućili lakši dolazak do korisnog štiva. Projekt će biti sufinanciran u iznosu od **1.725,40 EUR.**
		+ Tovarnički jesenski festival U 2024. god. će se održati 18. po redu „**Tovarnički jesenski festival“** što je jasan pokazatelj uspješnosti ovoga Festivala i njegova značaja kako za Općinu Tovarnik tako i za cijelu Vukovarsko-srijemsku županiju. Za ovogodišnju organizaciju planira se iznos od **46.452,98 EUR.**
	* **javne potrebe u športu kako slijedi:**
		+ Programi i projekti udruga i društava iz područja športa. Za udruge i društva iz područja športa u proračunu Općine Tovarnik za 2024. god. se osigurava iznos od **50.434,67 EUR**. Isplata će se vršiti na temelju Ugovora koji su sklopljeni nakon provedenog natječaja.
	* **ostale potrebe civilnog društva**
		+ tekuće donacije braniteljskim udrugama **7.697,92 EUR**
		+ tekuće donacije ostalim udrugama **796,34 EUR**
		+ TINTL **13.272,28 EUR**
		+ LAG Srijem **1.990,84 EUR**
		+ Udruga za zaštitu potrošača **663,61 EUR**
2. **REALIZACIJA PROGRAMA.**

Osigurana i raspoređena novčana sredstva iz toč. II. ovog Programa izdvajati će se iz Proračuna Općine Tovarnik u skladu s dinamikom punjenja Proračuna. Osigurana i raspoređena sredstva iz toč. II. ovog Program mogu se tijekom godine izmjenom Proračuna Općine Tovarnik za 2024. god. mijenjati ovisno o ostvarenju proračunskih prihoda i ukazanim potrebama.

1. **ZAVRŠNE ODREDBE**

Ovaj program stupa na snagu 01. siječnja 2024 god., a objavit će se u „Službenom vjesniku“ Vukovarsko-srijemske županije.

PREDSJEDNIK OPĆINSKOG VIJEĆA

 Dubravko Blašković